pythainlp/thai-open-data-go-th huggingface dataset:
ฝาง แก่นไม้ให้สีและสมุนไพรชั้นเยี่ยม
ฝาง เป็นสมุนไพรที่คนรุ่นใหม่น้อยคนจะรู้จักกันนัก แต่หากเอ่ยถึงน้ํายาอุทัยทิพย์ขึ้นมาแล้ว ทุกคนน่าจะพอนึกถึงสีแดงของตัวน้ํายาได้ดี แค่หยดลงน้ํา 1 หยด ก็ได้ความหอมเย็นและน้ําสะอาดที่เราใช้ดื่มก็กลายเป็นสีชมพูสวยงาม ซึ่งได้นําฝางมาเป็นส่วนผสมครับ
คะน้าเม็กซิโก กับสวนผักคนเมือง
คะน้าเม็กซิโกเป็นพืชท้องถิ่นทางฝั่งอเมริกาใต้ คาดการณ์กันว่าน่าจะมาจากทางตะวันออกเฉียงใต้ของประเทศเม็กซิโก แถบทะเลแคริบเบียน เข้ามาในเมืองไทยไม่เกิน 10 ปี ลักษณะของลําต้นคะน้าเม็กซิโกเป็นไม้พุ่ม มีอายุยืนยาว อยู่ในวงศ์เดียวกันกับยางพาราและสบู่ดํา ลักษณะของใบกว้า งมีแฉกตั้งแต่ 3 แฉกขึ้นไป
สาลี่ ปลูกในเมืองไทยจะดีไหมหนอ
สาลี่เป็นไม้ผลเขตหนาว ที่เข้าสู่ประเทศไทยในลักษณะและระยะเวลาใกล้เคียงกับแอปเปิ้ล นิยมปลูกเป็นการค้ามากในแถบ ทวีปยุโรป ทวีปอเมริกาใต้ และทวีปเอเชีย แหล่งปลูกที่สําคัญในประเทศไทย ได้แก่จังหวัดเชียงใหม่และเชียงราย สาลี่จัดเป็นผลไม้เพื่อสุขภาพ ให้คุณค่าทางอาหารสูง มีวิตามินบี 1 บี2 วิตามินซี และแร่ธาตุต่างๆ มีสรรพคุณแก้ร้อนใน ละลายเสมหะ ช่วยขับลมและระงับอาการไอ สามารถบริโภคผลสดหรือนํามาทําเป็นฟรุตสลัด นํามาหมักไวน์หรือแปรรูปบรรจุกระป๋อง สาลี่บางพันธุ์นํามาทําขนมอบแห้งและทําเป็นลูกอมได้ดี เนื้อไม้ของต้นสาลี่สามารถนํามาใช้ทําเป็นเครื่องเรือนได้
ถั่วบราซิล ทนแล้ง ไม่เปลืองน้ํา
ถั่วบราซิล เป็นพืชที่มีหลายชื่อแต่คนไทยเรานิยมเรียกว่าถั่วลิสงเถา เป็นพืชเถา ชอบเลื้อยตามแนวราบ นักภูมิสถาปนิกชอบนํามาปลูกตกแต่งสวนแทนหญ้า เพราะดูแลง่าย โดนเหยียบย่ําก็ยังไม่ตาย ทนแล้ง ให้ความสบายตา และสามารถป้องกันการทลายของหน้าดินด้วย ที่มาของถั่วพันธุ์นี้ก็ตามชื่อเลยครับ ประเทศบราซิลซึ่งอยู่ในทวีปอเมริกาใต้นั่นเองครับ
ปลานวลจันทร์ การเพาะพันธุ์และการวางไข่
ปลานวลจันทร์เป็นปลาที่มีลักษณะรูปร่างตัวยาว มีเส้นยาวตามลําตัวเห็นได้ชัดเจน ครีบหางเว้าลึกมีรูปลักษณะคล้ายส้อม ตัวเต็มวัยมีความยาวของลําตัวถึง 150 เซนติเมตร หนักมากกว่า 10 กิโลกรัม โดยทั่วไปจะพบว่าปลานวลจันทร์อาศัยอยู่ในทะเล เป็นปลาที่มีความปราดเปรียว ว่ายน้ําได้คล่องแคล่วรวดเร็ว ชอบว่ายเวียนอยู่บริเวณผิวน้ํา
ต้นจิกน้ํา ไม้ประดับที่หายาก
ต้นจิกน้ํา เป็นพืชในวงศ์จิก ซึ่งเป็นวงศ์พืชที่สามารถใช้ประโยชน์ได้หลากหลายแทบทุกส่วนของอวัยวะพืช ต้นจิกน้ํา มีชื่อเรียกทีหลากหลายตามภูมิภาค ทั้งกระโดนน้ํา กระโดนทุ่ง จิกนา ชอบขึ้นในบริเวณริมน้ํา ทรงต้นสูงพุ่มใบแตกขยาย จัดเป็นต้นไม้ขนาดกลาง เวลาผลิดอกออกมาดอกจะห้อยเป็นช่อระย้า ระโยงระยางสวยงามเหมือนสายสร้อยเลยนะครับ เวลาแกว่งไกวไปตามลมยิ่งสวยครับ มีกลิ่นหอม สีชมพูเข้ม บานตอนกลางคืน เนื้อไม้เป็นไม้เนื้ออ่อน เหมาะในการผลิตเครื่องเรือนที่ใช้ระยะปานกลาง นิยมนํามาทําเป็นเรือขนาดเล็กและร่มบังแดด
แห้ว ของดีที่ถูกจํากัดด้วยดินเฉพาะ
แห้วหรือแห้วจีนมีชื่อภาษาอังกฤษว่า Chinese water chestnut เป็นพืชปีเดียวขึ้นในน้ําเหมือนข้าว และเป็นพืชเศรษฐกิจท้องถิ่นที่สําคัญของจังหวัดสุพรรณบุรี โดยมีแหล่งผลิตที่สําคัญ คือ บางตําบลของอําเภอศรีประจันต์ และอําเภอเมือ สุพรรณบุรีเท่านั้น เพราะแห้วเป็นพืชที่เจริญ เติบโตได้ดีในดินชุดสระบุรีไฮเฟต ถ้าเป็นดินชุดอื่น จะ ทําให้แห้วเจริญเติบโตลึกลงไปในดินมากขึ้น ทําให้เก็บเกี่ยวได้ยากและบางครั้งก็ไม่ยอมลงหัว จึงเป็นข้อจํากัดในการเพาะปลูกแห้ว ทําให้มีพื้นที่เพาะปลูกที่ไม่มากพอ ทําให้ไม่สามารถสร้างผลผลิตได้เพียงพอเมื่อเทียบกับความต้องการของตลาด แม้ว่าผลผลิตส่วนใหญ่จะใช้ในการบริโภคภายในประเทศก็ตาม
ละมุด ตลาดที่สุดสดใส
ละมุดเป็นผลไม้ที่ขึ้นชื่อของประเทศในโซนอาเซียน โดยแต่ละประเทศได้มีการปรับปรุงพันธุ์ให้มีผลที่มีขนาดใหญ่ รสชาติหวาน อร่อย เป็นที่ต้องการของตลาด และขณะเดียวกันก็มีการพัฒนาพันธุ์ให้ต้นมีทรงเล็กเพื่อประหยัดพื้นที่ในการเพาะปลูก ซึ่งเป็นผลดีแก่เพื่อนๆเกษตรกรที่สนใจปลูกอีกด้วยครับ
อุปกรณ์การเกษตร ของมันต้องมี
อุปกรณ์การเกษตร คือเครื่องมือเครื่องใช้ต่างๆ ที่เรานํามาในใช้ในไร่ สวน ในฟาร์มของเรา เพื่อทําเกษตรกรรม โดยอาจจะแบ่งตามกระบวนการการใช้งาน เช่น อุปกรณ์ที่ใช้เพื่อเตรียมดิน อุปกรณ์พ่นยา อุปกรณ์เก็บเกี่ยว เป็นต้น อุปกรณ์เหล่านี้เป็นเครื่องมือที่ช่วยให้การทํางานของพวกเราง่ายขึ้น ใช้เวลาน้อยลง ใช้กําลังน้อยลง ลดความยากลําบากในการทําการเกษตรของเราได้อย่างดีเลยครับ
ไก่ต๊อก ไข่ดกรสเด็ด
ไก่ต๊อก เป็นไก่ป่า ชอบวิ่งเล่นในบริเวณที่มีป่าโปร่งหรือทุ่งหญ้า เลี้ยงแบบปล่อยอิสระได้ดี ไม่ต้องดูแลมากและที่สําคัญคือให้ไข่ดกถึงตัวละ 40 ฟองและรสชาติของไข่ไก่ต๊อกนั้นมีรสชาติมันกว่าไข่ไก่ธรรมดาและไข่เป็ด จึงทําให้คนนิยมนําไปแปรรูปเป็นไข่เค็ม เพราะได้รสชาติมันถูกใจผู้บริโภค สําหรับเนื้อไก่ต๊อกนั้น สามารถนํามาปรุงเป็นเมนูอาหารได้เหมือนกับไก่เนื้อทั้งหลายนั่นแหละครับ โดยเฉพาะเมนูลาบไก่ต๊อกที่เป็นนิยมกันมาก จนคนที่ได้รับประทานลาบเนื้อไก่ชนิดนี้ จะไม่อยากทานลาบไก่พันธุ์อื่นอีกเลย
กลอย ของดีที่มีพิษ
กลอยเป็นพืชสกุลหนึ่งที่มีขยายพันธุ์ทั่วไปในทุกทวีปของโลก โดยแต่ละชนิดก็มีคุณลักษณะแตกต่างกันไป ส่วนในประเทศไทยเรานั้น ได้มีการค้นพบและบันทึกพืชสกุลกลอยไว้มากกว่า 40 ชนิดนี้ และถูกนํามาใช้ในการประกอบเป็นอาหารเป็นส่วนใหญ่ มีเพียง 3ชนิดที่ถูกพัฒนาเพื่อใช้เป็นสมุนไพรในการรักษาแผนไทยและนําไปใช้ในตํารับยาแผนไทย
พริกหยวก ปลูกช่วงไหนแล้วทําอย่างไรให้ได้ผลผลิตดี ?
พริกหยวกเป็นพริกในพันธุ์ Capsicum annuum Linn.  เป็นพืชล้มลุก ลําต้นเป็นทรงพุ่มเตี้ย ใบเป็นใบเดี่ยว มีลักษณะยาว ปลายใบแหลมคล้ายรูปหอกหรือรูปหัวใจ ดอก เป็นดอกเดี่ยว มีสีขาวหรือสีขาวอมม่วงออกตามซอกใบ ผลมีลักษณะเรียวยาวห้อยลงพื้น ผลอ่อนมีสีเขียวเหลือง และจะเปลี่ยนเป็นสีแดงหรือส้มเมื่อแก่ มีกลิ่นฉุนและมีรสเผ็ดน้อย เนื้อหนา กรอบ มีคุณค่าทางอาหาร นิยมนําไปประกอบอาหาร
โกโก้ อาหารวิเศษร่วมสมัย
โกโก้(cocoa) เป็นพืชที่มีถิ่นกําเนิดในตะวันตกเฉียงใต้ของประเทศสหรัฐอเมริกา บ้างก็อ้างว่ามาจากลุ่มน้ําอะเมซอน  และได้รับความนิยมนําไปปลูกทั่วโลกที่มีภูมิอากาศร้อนชื้น ต้นโกโก้มีความสูงไม่เกิน 8 เมตร ชอบแสงแดดรําไร ผลโกโก้เป็นผลรูปทรงยาวมน เปลือกขรุขระหนา
กากน้ําตาล สารพัดประโยชน์
กากน้ําตาล หรือ โมลาส คือผลผลิตพลอยได้ที่เกิดจากอุตสาหกรรมการผลิตน้ําตาล มีลักษณะเป็นของเหลว มองเผิน ๆ คล้ายกับซีอิ้วดําเพราะมีสีน้ําตาลดํา มีความหนืด เข้มข้นสูง สามารถนํามาใช้ประโยชน์ได้หลายอย่าง โดยประโยชน์ทางตรงคือการส่งออกเพื่อนําเงินตราเข้าประเทศ ใช้ผลิตเป็นปุ๋ย และใช้เป็นอาหารสัตว์
ปลาหมอ ปลาพันธุ์จัมโบ้ โตไวทันใจสุด
ปลาหมอ ปลาไทยตัวจัมโบ้ ที่ได้รับการปรับปรุงพันธุ์จากหน่วยงานในสังกัดของกรมประมง เลี้ยงแบบปลอดสารพิษ ทนทานสะท้าหนาวสะท้านร้อน เลี้ยงได้ในน้ําจืดทุกสภาพบ่อ แม้ว่าน้ํามีน้อยหรือน้ําแห้งก็ยังสามารถอยู่รอดได้ทนนาน เพราะสามารถหายใจผ่านช่องหายใจใต้ตาได้ แตกต่างจากปลาหมอธรรมชาติในยุคเก่าก่อน ที่เราจะหาได้ตามห้วย หนอง คลอง บึง ที่มีขนาดตัวจิ๋วกว่านี้ ขยายพันธุ์ยาก กว่าจะโตต้องใช้เวลานานมากและที่สําคัญคือโอกาสรอดชีวิตน้อยมากครับ
ลูกใต้ใบ พืชท้องนา ยาชั้นเลิศ
ลูกใต้ใบ เป็นวัชพืชในพืชไร่และพืชผักที่มีสรรพคุณทางยามากมาย แพร่พันธุ์ได้ดีในเขตร้อน จึงพบได้ทั่วไปในประเทศไทยเรา รวมถึงประเทศเพื่อนบ้านและประเทศโซนร้อนต่างๆ แต่ก่อนเรามองว่าพืชชนิดนี้เป็นพืชที่ไม่มีความจําเป็นต่อมนุษย์ และก็โชคดีเหลือเกินที่เราค้นพบสรรพคุณอันหลากหลายของลูกใต้ใบที่เป็นผลดีต่อสุขภาพร่างกายมนุษย์จนได้
วอเตอร์เครส ราชินีแห่งผัก
วอเตอร์เครส มีชื่อแบบไทยๆ ว่าผักเป็ดหรือสลัดน้ํา เป็นผักใบเขียว ก้านยาวสีขาว มีวิตามินซีและเอ และยังมีแร่ธาตุมากมาย ออกฤทธิ์ต้านอนุมูลอิสระ ต่อต้านมะเร็ง และบํารุงเลือดได้ดีเยี่ยม ด้วยสรรพคุณเด็ดอย่างนี้เลยกลายเป็นผักยอดฮิตติดชาร์จ จนได้ชื่อว่าเป็นราชินีแห่งผัก แต่เดิมสลัดน้ํา เป็นพันธุ์พืชในประเทศฝรั่งเศส และได้รับความสนใจนําไปปลูกทั่วยุโรปและอเมริกา และเข้ามาสู่เมืองไทยเรา พร้อมกับเมนูสลัดผักขึ้นห้างทั้งหลาย
แมคคาเดเมีย ราชาแห่งธัญพืช
แมคคาเดเมีย เป็นราชาแห่งธัญพืชที่ได้รับการยอมรับทั่วโลก มีไขมันไม่อิ่มตัว วิตามินและแร่ธาตุสูง โดยทั่วไปเราจะบริโภคแมคคาเดเมียที่ผ่านการอบและกะเทาะเปลือกออกเพื่อทานเล่น หรือนํามาใช้เป็นวัตถุดิบในการผลิตขนมอบต่างๆ หรือไอศกรีม และนํามาปรุงเป็นสลัดได้อีกด้วย หากทานในปริมาณที่เหมาะสมและต่อเนื่อง จะช่วยลดความเสี่ยงจากการโรคที่มี คอเลสเตอรอล LDL เป็นต้นเหตุ เช่น โรคหลอดเลือดตีบตัน เป็นต้น
ทองพันชั่ง ไม้มงคลเปี่ยมสรรพคุณทางยา
ทองพันชั่งเป็นไม้พุ่มขนาดเล็ก มีความสูง 1-2 เมตร ใบมีลักษณะเป็นรูปวงรีปลายมน มีการผลิดอกสีขาวตามซอกใบ นับเป็นไม้ประดับมงคลที่คนนิยมปลูกตามความเชื่อที่ว่า  บ้านใดมีไว้แล้วจะมีเงินทองไม่ขาดมือ ยิ่งเมื่อดอกบานเมื่อใด โอกาสได้รับข่าวดีต่างๆ ก็จะมีมา แต่ไม่ใช่เพียงแค่ปลูกประดับบ้าน แต่ยังถูกใช้เป็นสมุนไพรบ้านๆ ที่เราได้ใช้ประโยชน์มายาวนาน เห็นชัดสุดคือใช้สําหรับทารักษาอาการโรคผิวหนังที่เกิดจากเชื้อรา ในประเทศจีนใช้ชงเป็นดื่มเพื่อสุขภาพซึ่งปัจจุบัน ก็มีงานวิจัยว่าทองพันชั่งมีฤทธิ์ลดน้ําตาลในเลือดด้วย
สแลน ลดต้นทุุนเพิ่มผลผลิตจริงหรือ?
สแลนคือตาข่ายกรองแสงที่เพื่อนๆ เกษตรกรเราคุ้นตากันดี มีชื่อภาษาอังกฤษว่า Shading Net ครับ ก็คือใช้เพื่อเป็นร่มเงาให้พืชพันธุ์เราครับ ไม่ว่าแปลงเกษตรที่ในโลกก็ต้องมีใช้ทดแทนเงาจากร่มไม้ใหญ่ โดยการประดิษฐ์คิดค้นสแลนขึ้นมานั้น เขามีวัตถุประสงค์เพื่อเอาไว้ลดความเข้มข้นหรือความแรงของแสงแดดลง ลดความร้อนที่จะส่งผลกระทบต่อต้นไม้ ทําให้ดินสามารถรักษาความชุ่มชื้นไว้ได้ดีขึ้นต้นไม้ของเราจึงเติบโตได้เต็มที่
ไก่ไข่ ในวันที่ไข่ไก่เป็นที่ต้องการของคนทั่วโลก
ปัจจุบันนี้ทั่วโลกต้องการความมั่นคงทางอาหารครับ และอาหารที่มีโปรตีนสูงละราคาจับต้องได้ง่ายที่สุดก็คือไข่ไก่ ที่สามารถนํามาปรุงเป็นอาหารได้นับพันเมนู และยังสามารถแปรรูปได้สารพัดอย่าง ดังนั้นการเลี้ยงไก่ไข่จึงนับว่าเป็นอีกทางเลือกที่น่าสนใจสําหรับเพื่อนๆ เกษตรกรกันเลยทีเดียวครับ เพราะทั้งเลี้ยงดูไม่ยุ่งยาก และยังมีการพัฒนาสายพันธุ์ที่ให้ผลผลิตคุ้มค่ากับการลงทุนมากด้วย จนบ้านเราสามารถส่งออกไข่ไก่ไปต่างประเทศกันแล้ว
ต้นกันเกรา ปลูกไว้ให้เป็นมงคล
กันเกรา อ่านว่า “กัน-เกรา” เป็นพืชประเภทไม้ประดับมงคล ชื่อกันเกราเป็นชื่อที่ถูกใช้เรียกในภาคกลาง ส่วนภาคเหนือและภาคอีสานเรียกว่า ต้นมันปลา ปักษ์ใต้เรียกว่า ตําเสา นอกจากความหอมรัญจวนใจและความงามของดอกกันเกราแล้ว ยังมีสรรพคุณต่างๆ มากมายที่เราจะมาชวนคุยกันในวันนี้ เริ่มต้นกันด้วยเรื่องความเชื่อแต่โบราณกันก่อนนะครับ ไม้กันเกราเป็นไม้ที่นิยมใช้ประกอบพิธีกรรมต่างๆ เพื่อเสริมสิริมงคลในพิธีนั้นๆ เช่น ตอนวางศิลาฤกษ์ การลงเสาเอก การขึ้นบ้านใหม่ เพราะชื่อกันเกรา ทําให้เชื่อว่าจะช่วยกันภัยและเรื่องร้ายๆ ได้เป็นอย่างดี และชื่อทางเหนือและอีสาน ที่ว่ามันปลา ก็ยิ่งพ้องกับคําว่าข้าวใหม่ปลามัน เลยถูกนําไปใช้ในงานมงคลสมรสอีกด้วย และยังนําไปใช้ในพิธีบวชนาค โดยใช้ดอกกันเกราไปบูชาพระในงานบวชนาค และนําดอกอีกชุดหนึ่งไปจุ่มน้ําสรงพระพุทธรูปอีกด้วย
ผักกวางตุ้ง ปลูกได้ทั่วไทย
ผักกวางตุ้ง เป็นพืชใบเขียวที่สามารถนํามาเป็นส่วนประกอบได้ทั้งในส่วนของใบ ลําต้น และยอดดอกกว้างตุ้ง ที่คุ้นตากันก็คือในชามบะหมี่เกี๊ยว โดยทั่วไปเราไม่นิยมทานเป็นผักสดมากนักเพราะเป็นผักที่มีความเหนียว จึงต้องนํามาทําให้สุกก่อนทาน ทั้งลวกจิ้มน้ําพริก ผัดผักกวางตุ้งใส่หมูหรือกุ้ง หรือราดหน้าผักกวางตุ้งก็มีนะครับ
มะขามเทศ ผลไม้ไทยแท้ทําเงิน
มะขามเทศเป็นผลไม้พันธุ์พื้นเมืองของไทยเรา พบได้ทั่วไปในทุกพื้นที่ของประเทศ มีความสามารถทนต่อสภาวะอากาศและปรับตัวได้ดีในทุกสภาพดิน พบปัญหาแมลงศัตรูน้อยมาก มะขามเทศมีรสชาติออกหวานมันผสมกับรถฝาดนิดๆ เป็น 1 ใน 10 อันดับของผลไม้ที่มีวิตามินซีและอีสูง ด้วยวิตามินซีเป็นวิตามินที่ร่างกายใช้ในการสร้าง Collagen ซึ่งเป็นส่วนประกอบสําคัญของผิวหนัง หลอดเลือด รวมถึงกระดูกและฟัน ส่วนวิตามินอีเป็นวิตามินที่มีส่วนช่วยในการลดการอุดตันของหลอดเลือดและลดความเสี่ยงจากการเป็นโรคหัวใจ ช่วยปกป้องร่างกายจากการทําลายของอนุมูลอิสระ ด้วยเส้นใยที่มีอยู่สูงในมะขามเทศที่มีผลต่อระบบขับถ่าย ส่วนแคลเซียมและเหล็กจะช่วยในการป้องกันโรคกระดูกพรุนและโรคโลหิตจาง
แมงแคง เป็นทั้งอาหาร เป็นทั้งศัตรูพืช
แมงแคง เป็นแมลงที่ได้รับความนิยมรับประทานในภาคอีสาน นิยมทานทั้งดิบและนําไปปรุงเป็นอาหารสุก การทานดิบนั้น จะต้องนําปีกออกแล้วบีบท้องแมงแคงเพื่อไล่ฉี่ที่มีกลิ่นแรงและกัดลิ้นออกจากท้อง แล้วจึงนพเข้าปากเคี้ยวกันสดๆ หรือจะทานกับข้าวเหนียว แจ่วบอง จิ้มปลาแดก หรือจะนําไปย่างหรือคั่วไฟทานเป็นกับแกล้ม บางบ้านก็นําตัวแมงแคงไปตําเป็นน้ําพริกแมงแคง หรือนําไปห่อไปตองหมกไฟก็แซ่บไปอีกแบบครับ
ปลายี่สก ปลาเลิศรสแห่งแม่น้ําราชบุรี
ปลายี่สกที่เรามักพบในแม่น้ําสายใหญ่ เป็นปลาที่อยู่ในวงศ์เดียวกันกับปลานวลจันทร์แม่น้ําและปลาตะเพียน
มะรุม มีดีมากกว่านํามาทําแกงส้ม
มะรุม เป็นหนึ่งในผักสมุนไพรบ้านนา ที่เราเห็นตามรายทางทั่วไปนั้น ไม่ได้มีเพียงความเด็ดในการนํามาทําแกงส้ม หรือลวกจิ้มน้ําพริก แต่มีสรรพคุณทางยาสารพัด โดยเฉพาะโรคไม่ติดต่ออย่างภาวะความดันโลหิตสูงและภาวะเบาหวาน รวมทั้งเรื่องของการลดน้ําหนัก ลดไขมันในเส้นเลือดด้วย จนทําให้ราคาขายสดพุ่งสูงถึงกิโลกรัมละพันบาท
มะพร้าวกะทิ กลายพันธุ์จนได้ดี
มะพร้าวกะทิ เป็นมะพร้าวที่พบได้ยาก ซึ่งมะพร้าวธรรมดา 7,500 ลูกจะเกิดมาเป็นมะพร้าวกะทิ 1 ลูกเท่านั้น
ด้วงมะพร้าว แมลงสร้างรายได้
ด้วงมะพร้าว หรือด้วงสาคู จัดเป็นหนึ่งในแมลงทานได้ครับ ที่คนต่างชาติเรียกกันว่า Edible insects ลักษณะภายนอกจะมีลําตัวสีน้ําตาลเข้ม บริเวณอกด้านบนจะแซมด้วยจุดสีขาว ด้วงมะพร้าวที่โตเต็มที่จะมีปีก บนปีกจะมีลวดลายเป็นเส้นลายทางตามแนวปีก ความยาวของตัวด้วงประมาณ 1-1.5 นิ้ว ด้วงตัวเมียจะแตกต่างจากด้วงตัวผู้โดยมีตัวเมียจะมีขนที่งวงและมีงวงที่ยาวและเรียวกว่าตัวผู้
นกกระทา เลี้ยงไว้รายได้งาม
นกกระทา ถูกนํามาเลี้ยงครั้งแรกที่ไหนยังไม่ปรากฏหลักฐานแน่ชัด แต่ในโซนเอเชียบ้านเราแล้ว ประเทศแรกที่เลี้ยงนกกระทาคือประเทศญี่ปุ่น ซึ่งในระยะแรกนั้นเขาเลี้ยงเอาไว้ฟังเสียงร้องเหมือนการเลี้ยงนกเขาในเมืองไทยเรา ต่อมาได้มีการปรับปรุงพันธุ์และพัฒนาสายพันธุ์ จนได้พันธุ์นกกระทาที่ให้ไข่ปริมาณเยอะ จนเกิดการเลี้ยงในเชิงการค้าขึ้น
กานพลู สมุนไพรแห่งตํานาน
กานพลู  ลําต้นสูงประมาณ 5 ถึง 10 เมตร ใบเดี่ยวรูปวงรีออกเรียงแบบตรงข้าม ออกดอกเป็นช่อสีขาว กลีบดอกมีส่วนกลีบเลี้ยงและฐานดอกจะมีสีแดง หนา แข็ง ส่วนผลจะมีลักษณะรูปทรงไข่ กานพลูมีสรรพคุณทางยาหลากหลาย มีกลิ่นหอมเฉพาะตัว มีรสเผ็ดร้อน เคยถูกบันทึกไว้ว่าเป็นหนึ่งในสมุนไพรสําหรับทํามัมมี่ในตํานานอียิปต์ยุคเก่าก่อน คนต่างชาติแถบตะวันตกมักนําไปเป็นส่วนผสมของเครื่องสําอางและใช้เพื่อเป็นเครื่องปรุงและแต่งกลิ่นอาหาร เพราะกานพลูมีกลิ่นที่เป็นเอกลักษณ์ จึงถูกนําดอกแรกผลิมาสกัดเป็นน้ํามันหอมระเหย กานพลูยังเป็นพืชสมุนไพรทางยาของของชาวฟิลิปปินส์ โดยนําดอกตูมที่แก่จัดมาตากแห้งเก็บไว้ใช้รักษาโรค
ผักไชยา ผักชูรสที่กําลังมาแรง
ผักไชยา เป็นผักที่เพิ่มความเอร็ดอร่อยให้แก่อาหารทุกเมนูในบ้าน บางคนจะเรียกว่า คะน้าเม็กซิกัน หรือ มะละกอกินใบ ซึ่งมีประโยชน์ในการรักษาโรคได้หลายชนิด และก็มีสารอาหารครบถ้วน ส่วนที่ใช้ประกอบอาหารก็จะเป็นส่วนยอด ที่มีลักษณะเหมือนต้นมันสําปะหลัง แต่ดูดีๆก็เหมือนใบมะละกอ เขาถึงเรียกว่ามะละกอกินใบ เป็นพืชที่ปลูกง่าย ในหน้าฝนน่าจะแผ่แตกยอด ยิ่งตัดแต่งยิ่งดี
ลองกอง การเพิ่มผลผลิตในฤดูและนอกฤดู
ลองกองเป็นพืชที่เพื่อนๆ เกษตรกรส่วนใหญ่ปลูกกันเชิงการค้านะครับ วันนี้ผมจะไม่ชวนคุยเรื่องการปลูก แต่จะมาชวนคุยเรื่องการเพิ่มผลผลิตกันครับ ทั้งเรื่องการตัดแต่งกิ่งให้ได้ผลเยอะและมีคุณภาพ และการปลูกลองกองนอกฤดู เพื่อให้พวกเราได้ผลผลิตเยอะขึ้นกันนะครับ
ธนาคารน้ําใต้ดิน การรับมือน้ําท่วมน้ําแล้งด้วยภูมิปัญญาท้องถิ่น
ธนาคารน้ําใต้ดิน ถูกสร้างสรรค์ขึ้นมาเพื่อบริหารจัดการน้ําให้มีพอเพียงกับการทําเกษตรกรรมในช่วงแล้ง เป็นการแก้ปัญหาที่สามารถใช้ได้อย่างยั่งยืน ด้วยสภาวะการเปลี่ยนแปลงทางสภาพภูมิอากาศ ที่ทําให้เกิดฝนตกไม่ตรงตามฤดูกาล เกิดอุทกภัย และเกิดภัยแล้งตามมา พื้นที่ที่เคยอุดมสมบูรณ์กลับกลายเป็นขาดน้ํา ทําให้เกษตรกรได้รับความเสียหายจากการที่ผลผลิตไม่ได้คุณภาพเพราะได้น้ําไม่เพียงพอ ส่งผลกระทบต่อปัญหาปากท้องตามมา จนกลายเป็นปัญหาเศรษฐกิจของประเทศ
ปลาทับทิม ปลามากคุณค่า
ปลาทับทิม เป็นปลาน้ําจืดตัวเอกของไทย ที่คนไทยนิยมชมชอบกันอย่างมาก เพราะมีเนื้อเยอะ ก้างน้อย และยิ่งกระแสรักสุขภาพมาแรง ผู้บริโภคจํานวนมากก็หันมาบริโภคเนื้อปลาที่มีประโยชน์มากขึ้น เพราะปลาเป็นอาหารที่มีโปรตีนสูง ไขมันต่ํา มีโอเมก้า-3สูงมาก สามารถปรุงได้หลายเมนู ทั้งทอด นึ่ง ย่าง ต้มยํา และอีกนับไม่ถ้วน ทําให้เป็นที่ต้องการขอตลาดเป็นอย่างมาก
เสลดพังพอน ไม้ประดับที่มากับฤทธิ์ทางยาเพียบ
เสลดพังพอน เป็นไม้ประดับที่มีดอกสวยงาม ถูกแบ่งออกเป็นเสลดพังพอนตัวผู้ กับเสลดพังพอนตัวเมีย สามารถสังเกตความแตกต่างได้ชัดเจน ลําต้นของตัวผู้จะมีหนามและมีสีน้ําตาลเข้ม ใบเล็ก เรียวยาว มีดอกสีเหลือง ส่วนตัวเมียนั้นลําต้นไร้หนาม แต่ทั้งต้น กิ่งก้านจะเป็นสีเขียวสด ใบมีความกว้างและใหญ่กว่าตัวผู้ มีดอกเป็นสีแดงแกมส้ม และยังมีฤทธิ์ทางยาเข้มข้นกว่าตัวผู้
ถั่วลิสง พืชบํารุงดินสร้างรายได้ปัง
ถั่วลิสงเป็นพืชที่ทนแล้ง ทําให้พึ่งพาน้ําไม่มาก ปลูกได้แม้ในฤดูแล้ง คนโบราณเรียกถั่วชนิดนี้ว่าถั่วดิน แค่นํามาต้มหรือใส่กระทะคั่วก็กลายเป็นของขบเคี้ยวชั้นเยี่ยมยุคนั้นกันเลย ในปัจจุบันถั่วลิสงที่กําลังมาแรงก็คงจะเป็นถั่วลายเสือ สายพันธุ์ยอดฮิตจากแม่ฮ่องสอน เคี้ยวเพลินจนหยุดไม่อยู่  ถั่วลิสงพันธุ์นี้มีหลายชื่อ ได้แก่ ถั่วลายเสือ ถั่วราชินี ถั่วพระราชทาน  ที่กรมส่งเสริมการเกษตรได้ทําการปรับปรุงพันธุ์และรับรองพันธุ์ ในชื่อที่ว่า ถั่วลิสงพันธุ์กาฬสินธุ์2 จุดเด่นอยู่ที่ลายของเปลือกในของถั่วที่มีจุดคล้ายลายจุดบนตัวเสือ เมล็ดใหญ่ ตัวเมล็ดกรอบและหวาน สีเมล็ดสวย มีเอกลักษณ์ ทําให้กลายเป็นจุดขายที่ชัดเจน
มะขาม เป็นได้ทั้งผลไม้ และเครื่องปรุงอาหาร
มะขามพืชที่ให้ผลผลิตเป็นทั้งผลไม้ พืชผักปรุงอาหาร และสมุนไพรชั้นยอดในตัว นอกจากนํามะขามอ่อนมาจิ้มกะปิหรือน้ําปลาหวานให้หายเปรี้ยวปากแล้ว มะขามหวานสุกก็นํามาทานเล่นได้สบาย ส่วนมะขามเปรี้ยวที่สุกแล้วก็เข้าเครื่องทําอาหารได้เลิศเลอไม่แพ้กัน อยากให้แกงส้มหรือน้ําจิ้มแจ่วเข้มข้น ก็ต้องมีน้ํามะขามเปียกเจือเข้าไปด้วย และมะขามก็ยังถูกนําแปรรูปได้หลายแบบ ทั้งขนมขบเคี้ยว เครื่องดื่มน้ํามะขามเย็นชื่นใจ หรือนําไปผสมเข้าตํารับยาแผนโบราณก็มีไม่น้อย ทําเป็นชาเพื่อระบายท้องก็มีอยู่หลายยี่ห้อ ไม่ดีจริงคงไม่ได้รับความนิยมถล่มทลายขนาดนี้หรอกครับ
ปุ๋ยยูเรียทําไมใครๆ ก็เอ่ยถึง?
ปุ๋ยยูเรีย เป็นศัพท์แสงที่เราได้ยินกันบ่อยมาก และหลายครั้งที่เราก็ใส่ปุ๋ยยูเรียไปตาม ๆ ที่เขาบอกมา โดยบางทียังไม่รู้จักกับตัวตนที่แท้จริงของปุ๋ยชนิดนี้เลยนะครับ เพื่อนๆ บางท่านนําไปบํารุงพืช บางท่านนําไปคลุกเคล้ากับอาหารเลี้ยงสัตว์ แต่ที่เห็นเยอะที่สุดคือใช้ในการทํานาปลูกข้าว เพราะแค่เติมปุ๋ยยูเรียเพียงเล็กน้อยก็เร่งไนโตรเจนในแปลงให้มีปริมาณเพิ่มขึ้นอย่างรวดเร็ว
ห่าน ผู้คุมถิ่นและสัตว์เศรษฐกิจคู่ฟาร์ม
ห่านเป็นสัตว์ปีกทีมีความสามารถในการเอาตัวรอดสูง ทําให้เป็นสัตว์ปีกที่เลี้ยงได้โดยไม่ต้องดูแลมากเป็นพิเศษ และขั้นตอนการเลี้ยงไม่ซับซ้อน และเงินลงทุนไม่สูงมากซะด้วยครับ เพื่อนๆ เกษตรกรบางท่านเลี้ยงห่านไว้กินหญ้า เพราะไม่ต้องเสียเงินค่าอาหารแพงเหมือนสัตว์ใหญ่บางชนิด และห่านยังสามารถใช้เป็นห่านเฝ้าบ้านแทนสุนัขได้ ด้วยความเป็นสัตว์ที่รักบ้าน เมื่อได้ยินเสียงแปลกๆ หรือคนแปลกหน้าก็จะส่งเสียงดังและกระพือปีกขับไล่
ใบชะพลู ไม้เถาล้มลุกใช้ทําอาหารได้
ใบชะพลู ภาษาอังกฤษ เรียกกันว่า  Wild Betel Leafbush ต้นไม้ที่ใบเป็นรูปหัวใจสีเขียวเข้ม เป็นไม้เถาล้มลุก บริเวณข้อจะแตกรากเป็นมือจับเกาะเกี่ยว  จัดเป็น 1 ใน 5 สมุนไพรที่ควรปลูกไว้ในบ้าน ด้วยสรรพคุณสารพัดประโยชน์ ทั้งช่วยไล่ลมในกระเพาะ ขับเสมหะ บํารุงธาตุ แล้วยังมีแคลเซียม คลอโรฟิลล์ เบต้าแคโรทีนและวิตามินเอเต็มเปี่ยม
ดอกขจร ผักปลูกง่าย ทําอาหารได้หลายเมนู
ดอกขจรที่เรามักนํามาปรุงเป็นดอกขจรผัดไข่นั้น แต่เดิมมีชื่อว่าดอกสลิด เป็นดอกไม้ที่มีกลิ่นหอมเมื่อบานเต็มที่ คนโบราณจะนําไปร้อยเป็นพวงมาลัยหรือเก็บดอกสดๆ ไปบูชาพระ และในรั้วในวังก็จะนําดอกขจรไปทําเป็นเครื่องหอมทั้งสดและแห้ง
น้อยหน่า ผลไม้หวานๆ ที่ตลาดยังต้องการไม่สิ้นสุด
น้อยหน่า ภาษาอังกฤษ เรียกว่า custard apple หรือ Sugar Apple เป็นผลไม้ที่ปรับตัวเก่ง ปลูกได้ในหลายพื้นที่ทั่วประเทศของไทย แหล่งปลูกหลักอยู่ที่อําเภอปากช่อง โคราช ผลผลิตส่วนใหญ่ขายในประเทศ มีเพียงร้อยละ 10 เท่านั้นที่ส่งออกไปยัง จีน ฮ่องกง ออสเตรเลียและตะวันออกกลาง
จอบ อุปกรณ์สารพัดประโยชน์
จอบ ภาษาอังกฤษ เรียกว่า hoe เป็นอุปกรณ์ที่นํามาใช้ในเกษตรกรรมและการก่อสร้าง ด้ามทําด้วยไม้ แผ่นเหล็กเรียบแบนหน้ากว้างที่ใช้ในการขุดจะมีความคมบริเวณปลายที่สัมผัสกับเนื้อดิน หากมีหน้าจอบเว้าเข้า จัดเป็นจอบขุด ที่ใช้เพื่อการขุดดิน แต่หากหน้าจอบตรง ไม่โค้งมน แผ่นจอบมีน้ําหนักเบา เราจะใช้เพื่อการถางหญ้าหรือเกลี่ยดิน ผสมปุ๋ย หรืออาจจะมีจอบพิเศษที่เพื่อนเกษตรกรคิดเองอีกหลายแบบเหมือนกันนะครับ
หนูนา เลี้ยงง่าย ขายคล่อง
หนูนา สัตว์ตัวเล็กที่เราเคยพบเจอตามท้องนา ปัจจุบันหายากเต็มทน เพราะในนานั้นมีสารเคมีเยอะ  และด้วยความที่หนูนานั้นคือสัตว์ที่ทําลายพืชในนา จึงถูกกําจัดออกไปจนเหลือจํานวนน้อย ทําให้ตลาดยิ่งมีความต้องการหนูนาสูง เพื่อนํามาปรุงเป็นอาหาร และผู้บริโภคก็ให้การยอมรับหนูเลี้ยงกันมากขึ้น เพราะไม่ต้องห่วงเรื่องสารพิษตกค้างเหมือนหนูธรรมชาติครับ
ดีปลี เผ็ด ร้อน อุดมด้วยสรรพคุณทางยา
ดีปลี จัดว่าเป็นพืชสมุนไพร ที่มีสรรพคุณทางยาสูงมาก และยังเป็นพืชที่ดูแลไม่ยาก ลักษณะของดีปลีนั้น มีผลที่เรียวยาวคล้ายพริกแต่ยาวกว่า คนต่างชาติจึงให้ชื่อ ดีปลี ภาษาอังกฤษ ว่า Long pepper ด้วยวงศ์พืชเดียวกันกับพริกไทย จึงทําให้พืชชนิดนี้เป็นพืชเถา ใช้รากฝอยที่แตกรากบนข้อเป็นมือจับค้างเลื้อยพันเกี่ยวอย่างหนาแน่น ผลิก้านกิ่งสาขาไว
ถั่วพู ขายได้ราคาช่วงไหนหนอ
ถั่วพู เป็นพืชตระกูลถั่วประเภทไม้เลื้อยอายุยาว ตัวฝักมีรูปทรงคล้ายสี่เหลี่ยม แต่มีปีกที่มีรอยหยักตลอดขอบสี่เหลี่ยม ความยาวของฝักประมาณ 12-30 ซม. เนื้อสัมผัสเมื่อรับประทานจะมีความกรอบ รสอร่อย นํามารับประทานสดๆ เคียงกับน้ําพริก หรือลวกเคียงกับหลนกะทิต่างๆ ก็อร่อยไม่แพ้กัน และยังมีเมนู ตํา ถั่วพู หรือ ยําถั่วพู ให้เราได้อร่อยแบบหลากรส
ส้มโอ ผลไม้วิตามินซีสูง
ส้มโอ ภาษาอังกฤษ เรียกว่า Pomelo ถือว่าเป็นพืชเศรษฐกิจของไทยเรา ด้วยรสชาติที่ถูกปากผู้บริโภค และอุดมไปด้วยวิตามินสําคัญ โดยเฉพาะอย่างยิ่ง วิตามินซี ตลาดสําคัญในการส่งออกของไทยคือประเทศจีน เพราะชาวจีนมีความเชื่อว่าส้มโอเป็นราชาแห่งผลไม้มงคลที่เป็นสัญลักษณ์ในการอวยพรให้ผู้รับมีสุขภาพดี มั่งคั่ง เฟื่องฟู และมีความสมบูรณ์พูนสุข
นกกระจอกเทศ นกเนื้อ หนึ่งในสัตว์เศรษฐกิจ
นกกระจอกเทศ เป็นหนึ่งในสัตว์เศรษฐกิจ ที่ได้รับความสนใจในการเพาะเลี้ยงเป็นอย่างมากในปัจจุบัน เพราะมีข้อได้เปรียบในหลายอย่าง โดยเฉพาะเรื่องของปริมาณน้ําหนักเนื้อที่ได้นั้นมีความสัมพันธ์กับปริมาณโภชนะที่กินเข้าไป ซึ่งไม่เหมือนกับวัวที่ปริมาณการเกิดเนื้ออาจไม่สัมพันธ์กับโภชนะอาหารที่ให้ และข้อได้เปรียบอีกข้อของการเลี้ยงสัตว์ประเภทนี้คือใช้พื้นที่ในการเลี้ยงไม่มาก และผลผลิตสามารถใช้ปะโยชน์ได้ เช่น เนื้อที่มีไขมันต่ําสารถนํามาปรุงเป็นอาหาร หนังนํามาทําเป็นเครื่องนุ่งห่มหรือกระเป๋าและยังถูกเชื่อว่าเป็นสัญลักษณ์แห่งความมั่งคั่งมั่นคงอีกด้วย  ส่วนขนนกและไข่ชื่อการตกแต่งบ้าน ไขมันนํามาทําน้ํามันหม่องและสบู่ กระดูกนํามาป่นเป็นอาหารสัตว์ เรียกว่าสามารถขายทําเงินได้ทั้งนั้นครับ
ปูนขาว ทั้งฆ่าเชื้อ ทั้งปรับดิน ของมันต้องมี
ปูนขาว ที่เราใช้กันอยู่โดยทั่วไปคือปูนผง เพื่อนเกษตรกรส่วนใหญ่นํามาใช้ในการปรับปรุงดินเปรี้ยว ให้ปรับค่าสถานะเป็นด่างมากขึ้น เรียกว่าปรับสภาพกรดนั่นเองครับ ยิ่งแปลงเกษตรที่ใช้สารเคมีมานานและปลูกพืชตัวเดียวซ้ําๆ ไม่มีการหมุนเวียนปลูกพืชอื่น จะทําให้ดินในบริเวณนั้นมีสถานะกรดสูง  ทําให้มีผลกระทบต่อการเจริญเติบโตของพืช เพราะขาดธาตุแคลเซียมและฟอสฟอรัสในดิน ทําให้พืชที่เราปลูกแคระแกร็น เราจึงต้องนําปูนขาวมาคลุกเคล้ากับดิน เพื่อให้ค่า pH ของดินให้เป็นกลาง มีความเหมาะสมต่อการปลูกพืชได้มากขึ้น
เก๊กฮวย ดอกสีเหลือง เรืองค่า
เก๊กฮวย ภาษาอังกฤษ เรียกกันว่า Chrysanthemum เป็นพืชที่ให้ดอกสีขาวและสีเหลืองตามพันธุ์ที่เพาะเลี้ยง ซึ่งแตกต่างจากพันธุ์ป่าอย่างมาก พืชชนิดนี้มีถิ่นกําเนิดอยู่ในแดนอาทิตย์อุทัย แล้วถูกนํามาแพร่พันธุ์เข้ามายังเมืองไทยเราบนพื้นที่ภูเขาหรือดอย นิยมนํา ดอก เก๊กฮวย มาตากแห้งเพื่อมาชงดับน้ําร้อนดื่มเป็นชา หรือ น้ํา เก๊กฮวย หากดูเผินๆ อาจจะมีลักษณะคล้ายคลึงกับดอกเบญจมาศ เลยได้ชื่อว่า เบญจมาศสวน อีกชื่อหนึ่งด้วย
ผักกาดแก้ว ผักใบที่สุดแสนจะไฮโซ
ผักกาดแก้ว เป็นผักใบที่ผู้บริโภคนิยมรับประทานใบสด ๆ ใบผักกาดแก้วจะห่อตัวหลวมๆ คล้ายๆ กระหล่ําปลี ใบสีเขียวอ่อน อุ้มน้ํา ทําให้รู้สึกได้ถึงความกรอบในขณะที่เคี้ยว คนนิยมนํามารับประทานเคียงกับยํา ลาบ เมนูปิ้งย่าง เสต็ก และนํามาประกอบกับพืชผักอื่นๆ เป็นสลัดต่างๆ และในร้านอาหารบางแห่งยังนํามาใช้เป็นผักประดับจานอีกด้วย โดยเฉพาะร้านอาหารไทยในต่างประเทศ
ขนุน ผลไม้ที่ปลูกได้ทั่วไทย รสชาติอร่อย
ขนุน ภาษาอังกฤษ เรียกว่า jackfruit ปลูกได้ในทุกภาคของประเทศไทย เลยมีชื่อเรียกในแต่ละภาคแตกต่างกันไป แต่ถ้าเอ่ยคําว่า “ขนุน” ภาคไหนก็รู้จักกันครับ บ้านเรือนส่วนใหญ่นิยมปลูกต้นขนุนไว้ในบ้าน ด้วยความเชื่อที่ว่า การปลูกต้นขนุนไว้ในบ้านจะมีคนสนับสนุนค้ําจุน อีกทั้งขนุนยังมีอิทธิพลต่อความเชื่ออันเป็นมงคลหลายอย่าง จนถูกนําไปประกอบพิธีมงคลหลายอย่าง ทั้งบวชนาค แต่งงาน ขึ้นบ้านใหม่ ไปจนถึงงานกฐิน กันเลยครับ
น้ําส้มควันไม้ ใช้อย่างไร
น้ําส้มควันไม้ คือ ของเหลวสีน้ําตาล ที่ได้มาจากเผาไม้เพื่อผลิตถ่านหุงต้มในกระบวนการควบแน่นของควันไฟ จนเกิดการกลั่นตัวและเปลี่ยนสถานะเป็นหยดของเหลวสีน้ําตาล แล้วถูกนําไปผ่านกระบวนการเพื่อทําให้เป็นน้ําส้มควันไม้บริสุทธิ์ใช้เวลาไม่น้อยกว่า 90 วัน จนกลายเป็นผลิตภัณฑ์ที่เพื่อนๆ เกษตรกรนํามาใช้ประโยชน์ในการประกอบอาชีพเกษตรกรกัน ที่เราๆ บ้างก็เรียกง่ายๆ ว่า น้ําควันไม้ หรือ น้ําส้มควันถ่าน กันครับ ของเหลวที่ได้มาจากกระบวนการธรรมชาตินี้ เป็นแหล่งรวมสารอินทรีย์และกรดอินทรีย์นับร้อยชนิด แต่ปริมาณสารประกอบและคุณสมบัติของน้ําส้มที่ได้มาอาจแตกต่างตามพันธุ์ไม้ที่เราใช้เป็นเชื้อเพลิงเผาไหม้
ปลาจาระเม็ด
ปลาจาระเม็ด ภาษาอังกฤษ เรียกว่า White pomfret เป็นสัตว์น้ําทะเล ที่ชอบใช้ชีวิตแบบฝูง สามารถพบได้ในประเทศไทยเราทั้งฝั่งทะเลตะวันออกและฝั่งตะวันตก รวมไปถึงบริเวณที่มีน้ํากร่อย เป็นปลาที่มีรูปลักษณะแปลกเพราะลําตัวเป็นทรงสี่เหลี่ยมเปียกปูน ตัวสั้นและแบนเหมือนฝ่ามือ เนื้อละเอียด แต่ก่อนถือว่าเป็นเมนูระดับภัตตาคารหรูเท่านั้น เพราะหายาก เมนูยอดฮิตได้แก่ ปลาจาระเม็ด นึ่งมะนาว นึ่งซีอิ๊ว นึ่งบ๊วย ราดพริก
เพชรสังฆาต สมุนไพรที่ใช้รักษาริดสีดวงทวาร
เพชรสังฆาตคือสมุนไพรไทยที่สําคัญอีกชนิดหนึ่ง มีสรรพคุณที่ที่น่าสนใจมาก เป็นสมุนไพรที่เป็นยาดีสําหรับคนที่เป็นริดสีดวงทวาร จนใครๆ ก็นํามาปรุง ยา รักษา ริดสีดวง เพชรสังฆาต หรือบางคนก็นํามาใช้เป็นเลือดออกตามไรฟัน นอกจากนั้นยังมีสรรพคุณอีกหลายอย่าง เราจะเริ่มด้วยสรรพคุณแรกที่หลายๆ คนรู้จักดี คือช่วยรักษาผู้ที่เป็นริดสีดวงทวาร ใช้ทานได้โดยนําต้นสดขนาดประมาณ 2 ข้อนิ้วมือไปสอดไส้ในกล้วย แล้วกลืนกินลงคอไปได้เลย เนื่องจากในลําต้นนี้จะมีสาร Calcium Oxalate ซึ่งอาจจะคายช่องปากและลําคอ จึงไม่แนะนําให้สัมผัสภายในช่องปากโดยตรงหรือจะทานแบบแห้ง  โดยเก็บไปตากแห้งแล้วบดเป็นผง แล้วนําไปทําเป็นลูกกลอน ผสมกับมะขามเปียกก็ได้ ค่อยๆเทน้ําจากน้ํามะขามเปียกใส่แล้วก็คนๆ ให้หนืดจนปั้นเป็นลูกกลอนได้ แล้วก็เอาผึ่งให้แห้ง เก็บใส่ภาชนะเอาไว้ทานก่อนและหลังอาหารครั้งละ 3 เม็ด ติดต่อกันประมาณ 1 ถึง 3 เดือนครับ จะหายเร็วแค่ไหนก็ขึ้นอยู่กับอาการของโรคนะครับ
หน่อไม้ฝรั่ง ผักมากประโยชน์
หน่อไม้ฝรั่งเป็นพืชผักที่ได้รับความสนใจมากในปัจจุบัน เพราะเป็นพืชที่มีแนวโน้มในด้านความต้องการของตลาดสูง ทั้งการส่งออกในรูปแบบสดและอุตสาหกรรมแปรรูป ซึ่งทําให้เกษตรกรหันมาปลูกหน่อไม้ฝรั่งกันมากขึ้น หน่อไม้ฝรั่งมีทั้งชนิดหน่อสีขาวซึ่งใช้สําหรับแปรรูป ปลูกกันมากในจังหวัดสุพรรณบุรี และชนิดหน่อสีเขียวซึ่งใช้รับประทานสด ซึ่งปลูกกันมากในจังหวัดนครปฐม กาญจนบุรี นนทบุรี และนครราชสีมา